[{"text_idx": "#000001", "text": "Maiatzaren 13an Oizen eginen duten Malerreka Egunaren harira, mus txapelketako kanporaketak jokatzen ari dira herriz herri. Joan den larunbatean, adibidez, Ezkurrako kanporaketa jokatu zuten ludotekan; irabazleak Bautista Mariezkurrena eta Miguel Elizalde izan ziren eta bigarren postuan Ibon Elizalde eta Miguel Telletxea gelditu ziren."}, {"text_idx": "#000002", "text": "Irabazleek Ezkurrako Udalak emandako txuletoi bana eta botila ardo bana hartu zituzten eta bigarrenek, berriz, bina botila ardo."}]